Dilecto Rodulfo et filio suo quem Deus illi primo concederet et matri sue Eldrade, ego Ledbaldus episcopus dono vobis de ratione Sancti Vincentii unum campum ad medium plantum in pago Matisconensi, in agro Salorniacensi, in villa Moyson. Terminatur omnibus partibus terra Sancti Vincentii; habet in longo perticas XXVI et pedes IIII, in latitudine a sero XIIII, a mane VIII et pedes II, a circio XXII et pedes VI. Infra istum terminum vel perticationem, dono vobis ad medium plantum ut ad quinque annos vinea edificata sit et post quinque annos vinea edificata fuerit, unusquisque medietatem suam recipiat; ea vero medietas que ad vos pervenire debet quamdiu vixeritis vos prescripti teneatis et possideatis, sed post vestrorum decessum ad Sanctum Vincentium revertatur. Si quis contradixerit, auri libras X componat. Firma permaneat omni tempore. S. Ledbaldus episcopus qui fieri et firmare precepit. S. Walterii prepositi. S. Adalardi presbiteri. S. Aldonis presbiteri. S. Duranni presbiteri. S. Elduini presbiteri. S. Aynardi presbiteri. S. Gauceranni levite. S. Rodulfi levite. Data per manum Otgerii, VIII kal. martii, anno XXV regnante Rotberto rege.